
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 268 

31 Δεκεμβρίου 2011 


ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 
Ρυθμίσεις κατεπειγόντων θεμάτων εφαρμογής του 
ν.4024/2011 «Συνταξιοδοτικές ρυθμίσεις, ενιαίο μισθο¬ 
λόγιο - βαθμολόγιο, εργασιακή εφεδρεία και άλλες 
διατάξεις εφαρμογής του μεσοπρόθεσμου πλαισί¬ 
ου δημοσιονομικής στρατηγικής 2012-2015» και των 
Υπουργείων Διοικητικής Μεταρρύθμισης και Ηλε¬ 
κτρονικής Διακυβέρνησης, Εσωτερικών, Οικονομικών, 
Περιβάλλοντος, Ενέργειας και Κλιματικής Αλλαγής 
και Παιδείας, Δια Βίου Μάθησης και Θρησκευμάτων 
που αφορούν την εφαρμογή του μεσοπρόθεσμου 
πλαισίου δημοσιονομικής στρατηγικής 2012-2015. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. την παράγραφο 1 του άρθρου 44 του Συντάγμα¬ 
τος, 

2. την έκτακτη περίπτωση εξαιρετικά επείγουσας και 
απρόβλεπτης ανάγκης για την αντιμετώπιση κατεπειγό- 
ντων θεμάτων που ανέδειξε η εφαρμογή του ν.4024/2011 
«Συνταξιοδοτικές ρυθμίσεις, ενιαίο μισθολόγιο - βαθμο¬ 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015» καθώς και όμοιας φύσεως θε¬ 
μάτων των Υπουργείων Διοικητικής Μεταρρύθμισης και 
Ηλεκτρονικής Διακυβέρνησης, Εσωτερικών, Οικονομι¬ 
κών, Περιβάλλοντος, Ενέργειας και Κλιματικής Αλλαγής 
και Παιδείας, Δια Βίου Μάθησης και Θρησκευμάτων, 
τα οποία αφορούν την εφαρμογή του μεσοπρόθεσμου 
πλαισίου δημοσιονομικής στρατηγικής 2012-2015 και 
ειδικότερα: 

α) να προωθηθούν οι άμεσα αναγκαίες τροποποιή¬ 
σεις στο θεσμικό πλαίσιο του ν.4024/2011 (Α’ 226), με 
σκοπό να αποσαφηνιστούν θέματα που αφορούν την 
εφαρμογή του, 

β) να βελτιωθεί το θεσμικό πλαίσιο εξυγίανσης των 
δήμων με τη δυνατότητα συμψηφισμού οφειλών τους 
προς το Δημόσιο και τα ασφαλιστικά ταμεία και να δι¬ 
ασφαλιστεί η απρόσκοπη συνέχιση του προγράμματος 
«Βοήθεια στο Σπίτι» μέχρι 30.6.2012. 

γ) να ρυθμιστούν επείγοντα φορολογικά θέματα καθώς 
και θέματα του Ταμείου Αξιοποίησης Ιδιωτικής Περιου¬ 


σίας του Δημοσίου, που έχουν προκύψει από τη μέχρι 
σήμερα λειτουργία του και αποσκοπούν στην ταχύτερη 
και αποτελεσματικότερη εκτέλεση του έργου του, 

δ) να ρυθμιστούν κατεπείγοντα θέματα αρμοδιότητας 
των Υπουργείων Περιβάλλοντος, Ενέργειας και Κλιματι¬ 
κής Αλλαγής και Παιδείας, Δια Βίου Μάθησης και Θρη¬ 
σκευμάτων, μεταξύ των οποίων και θέματα εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012-2015, 

3. τη σχετική πρόταση του Υπουργικού Συμβουλίου, 
αποφασίζουμε: 

Άρθρο 1 

Ρυθμίσεις κατεπειγόντων θεμάτων εφαρμογής του 
ν.4024/2011 και του Υπουργείου Διοικητικής Μεταρ¬ 
ρύθμισης και Ηλεκτρονικής Διακυβέρνησης 

1. Στο τελευταίο εδάφιο της παραγράφου 7 του άρθρου 
20 του ν.4024/2011 (Α' 226) μετά τις λέξεις «Υπουργείου 
Δικαιοσύνης, Διαφάνειας και Ανθρωπίνων Δικαιωμάτων» 
τίθενται οι λέξεις «και των τελωνειακών και φοροελε - 
γκτικών υπηρεσιών του Υπουργείου Οικονομικών,». 

2. Στο τέλος του άρθρου 25 του ν. 4024/2011 προ¬ 
στίθενται λέξεις και εδάφιο ως εξής: «, καθώς και τις 
διατάξεις του ν.3691/2008 (Α' 166), όπως τροποποιήθηκαν 
και συμπληρώθηκαν με τις διατάξεις του ν. 3932/2011 
(Α' 49) για την «Αρχή Καταπολέμησης της Νομιμοποίη¬ 
σης εσόδων από εγκληματικές δραστηριότητες και της 
χρηματοδότησης της τρομοκρατίας και ελέγχου των 
δηλώσεων περιουσιακής κατάστασης». Οι υπάλληλοι 
που αποσπώνται ή μετακινούνται από την υπηρεσία 
τους στις υπηρεσίες, την αρχή και τα νομικά πρόσωπα 
του προηγούμενου εδαφίου, συνεχίζουν να λαμβάνουν 
τις αποδοχές τους από την υπηρεσία από την οποία 
έχουν αποσπαστεί ή έχουν μετακινηθεί» 

3. Στο τέλος της παραγράφου 3 του άρθρου 31 του 
ν. 4024/2011 προστίθεται εδάφιο ως εξής: 

«Με κοινή απόφαση του Υπουργού Οικονομικών και 
του αρμόδιου καθ’ ύλην Υπουργού μπορεί να εξαιρούνται 
κλάδοι ή ειδικότητες των φορέων της υποπαραγράφου 
Ια από τα ανώτατα όρια μηνιαίων τακτικών αποδοχών 
που προβλέπονται στα προηγούμενα εδάφια της πα- 
ρούσης παραγράφου, εφόσον, σε κάθε περίπτωση, το 
μέσο κατά κεφαλή κόστος των πάσης φύσεως αποδο- 

χών, επιδομάτων, αποζημιώσεων και αμοιβών γενικά, 
δεν υπερβαίνει τα όρια που ορίζονται στην επόμενη 
παράγραφο του παρόντος άρθρου.» 

4. Στο τέλος της παραγράφου 4 του άρθρου 31 του 
ν. 4024/2011 προστίθεται εδάφιο ως εξής: 

«Αν με την εφαρμογή του προηγούμενου εδαφίου, 
προκύπτει μέσο κατά κεφαλή κόστος των πάσης (ρύσε¬ 
ως αποδοχών, επιδομάτων, αποζημιώσεων και αμοιβών 
γενικά του πάσης φύσεως προσωπικού του φορέα, μι¬ 
κρότερο του 65% του μέσου κατά κεφαλή αντίστοι¬ 
χου κόστους του φορέα, όπως αυτό είχε διαμορφωθεί 
κατά την 31.12.2009, ισχύει ως όριο, το ως άνω όριο 
του 65%.» 

5. Η παράγραφος 3 του άρθρου 32 του ν.4024/2011 
αντικαθίσταται ως εξής: 

«3. Οι αποδοχές των δημοσιογράφων που απασχολού¬ 
νται με σχέση εργασίας ιδιωτικού δικαίου στους φορείς 
που υπάγονται στο πεδίο εφαρμογής της παραγράφου 1 
του άρθρου 4 και του άρθρου 31 του νόμου αυτού καθο¬ 
ρίζονται με κοινή απόφαση του Υπουργού Οικονομικών 
και του κατά περίπτωση αρμόδιου Υπουργού, μετά από 
διαβούλευση με τις οικείες δημοσιογραφικές ενώσεις. 

Ως προς τους λοιπούς όρους απασχόλησης ισχύουν οι 
συλλογικές συμβάσεις εργασίας στις οποίες υπάγονται 
οι δημοσιογράφοι του προηγούμενου εδαφίου. 

Σε κάθε περίπτωση οι δημοσιογράφοι της παραγρά¬ 
φου αυτής υπάγονται στο ασφαλιστικό καθεστώς που 
ισχύει κατά την έναρξη ισχύος του παρόντος Κεφα¬ 
λαίου.» 

6. Στο τέλος της περίπτωσης γ’ της παραγράφου 7 
του άρθρου 33 του ν.4024/2011 προστίθενται οι λέξεις 
«καθώς και, μέχρι την 31η Μαρτίου 2012, οι υπάλληλοι 
της Γενικής Γραμματείας Ενημέρωσης και Επικοινωνί¬ 
ας που κατά την έναρξη ισχύος του παρόντος νόμου 
υπηρετούν στο εξωτερικό.» 

7. Στο τέλος της περίπτωσης ζ' της παραγράφου 7 του 
άρθρου 33 του ν. 4024/2011 , μετά τη λέξη «Διεύθυνσης» 
προστίθεται λέξεις ως εξής: 

« συμπεριλαμβανομένων και εκείνων που ζήτησαν την 
παραμονή τους στην υπηρεσία δυνάμει των διατάξεων 
που καταργήθηκαν, έχει δε εκδοθεί η σχετική διαπι- 
στωτική πράξη μέχρι την έναρξη ισχύος του παρόντος 
νόμου.» 

8. Στο τέλος της παραγράφου 2 του άρθρου 14Β του 
ν. 3429/2005 (Α' 314), όπως το άρθρο αυτό προστέθηκε 
με την παράγραφο 1 του άρθρου 66 του ν. 4002/2011 (Α' 
180), προστίθεται από τότε που ίσχυσε ο ν. 4002/2011, 
εδάφιο ως εξής: 

«Αν μεταφέρονται αρμοδιότητες σε Υπουργείο ή 
ν.π.δ.δ., με την απόφαση της προηγουμένης παραγρά¬ 
φου, για την έκδοση της οποίας συμπράττει εν προ- 
κειμένω και ο Υπουργός Διοικητικής Μεταρρύθμισης 
και Ηλεκτρονικής Διακυβέρνησης, καθορίζονται ή συνι- 
στώνται οι οργανικές μονάδες επιπέδου Διεύθυνσης ή 
Τμήματος, οι οποίες ασκούν τις αρμοδιότητες αυτές και 
μπορεί να ορίζονται οι οργανικές θέσεις προσωπικού 
με σχέση ιδιωτικού δικαίου αορίστου χρόνου οι οποίες 
μεταφέρονται, μαζί με το προσωπικό που υπηρετεί σε 
αυτές, στην οργανική μονάδα που ασκεί εφεξής τις 
αρμοδιότητες που μεταφέρονται.» 


9. α. Το «Παρατηρητήριο για την Ψηφιακή Ελλάδα» 
συγχωνεύεται στην «Κοινωνία της Πληροφορίας Α.Ε», 
αντί της συγχώνευσής του στην «Ελληνική Στατιστική 
Αρχή», που προβλέπεται στις διατάξεις του άρθρου 61 
του ν.4002/2011. Η αναφορά στον τίτλο και στις διατάξεις 
του άρθρου 61 του ν.40 02/2011 της φράσης «Ελληνική 
Στατιστική Αρχή (ΕΛ.ΣΤΑΤ.)» ή «ΕΛ.ΣΤΑΤ.», αντικαθίστα¬ 
ται από τη φράση «Κοινωνία της Πληροφορίας Α.Ε». 

β. Από την έναρξη ισχύος του ν. 4002/2011 η Κοινωνία 
της Πληροφορίας Α.Ε, καθίσταται καθολικός διάδοχος 
όλων των υποχρεώσεων και απαιτήσεων του Παρατη¬ 
ρητηρίου για την Ψηφιακή Ελλάδα. 

γ. Κατά τα λοιπά ισχύουν όσα αναφέρονται στις δια¬ 
τάξεις του άρθρου 61 του ν.4002/2011. 

10. Στη διάταξη της παραγράφου 7, υποπαράγραφος 
β του άρθρου 37 του ν.3986/2011 (Α’ 152) , όπως αυτή 
αντικαταστάθηκε με την παράγραφο 1 του άρθρου 34 
του ν. 4024/2011 προστίθεται περίπτωση υπό στοιχείο 
εε) ως εξής: 

«εε) με (α) την ειδικότητα ί) οδηγού και ϋ) τεχνίτη στην 
ανώνυμη εταιρία «ΟΔΙΚΕΣ ΣΥΓΚΟΙΝΩΝΙΕΣ ΑΕ» (Ο.ΣΥ.), 
ί) ηλεκτροδηγού, ϋ) σταθμάρχη, ίϋ) τεχνίτη και ίν) αρχι¬ 
τεχνίτη στην ανώνυμη εταιρία «ΣΤΑΘΕΡΕΣ ΣΥΓΚΟΙΝΩ¬ 
ΝΙΕΣ Α.Ε.» (ΣΤΑ.ΣΥ), και (β) των κλάδων ί) σταθμαρχών, 
ϋ) προσωπικού ελιγμών και ίϋ) προσωπικού συντήρησης 
γραμμής στην ανώνυμη εταιρία «ΟΡΓΑΝΙΣΜΟΣ ΣΙΔΗΡΟ¬ 
ΔΡΟΜΩΝ ΕΛΛΑΔΟΣ Α.Ε.» (Ο.Σ.Ε.) και μηχανοδηγών στην 
ανώνυμη εταιρία «ΤΡΑΙΝΟΣΕ Α.Ε.» (ΤΡΑΙΝΟΣΕ). 

Η διάταξη αυτή ισχύει για τους εργαζόμενους στις 
ανωτέρω Α.Ε., υπό την προϋπόθεση ότι κατά την 1.1.2012 
παρέχουν την εργασία τους με τις ανωτέρω ειδικότητες 
και στο αντικείμενο του κλάδου στον οποίο ανήκουν, 
που διαπιστώνεται με απόφαση του οικείου διοικητικού 
συμβουλίου». 

11. Εξαιρούνται από την εφαρμογή της διάταξης της 
παρ. 7 του άρθρου 34 του ν.4024/2011, ως ισχύει, και παρα¬ 
μένουν στην υπηρεσία είκοσι (20) εργαζόμενοι με σχέση 
εργασίας ιδιωτικού δικαίου αορίστου χρόνου κατηγοριών 
ΥΕ και ΔΕ, οι οποίοι μεταφέρθηκαν από το συγχωνευθέν 
δια της Υ.Α. 25200/2011 (ΦΕΚ Β 2612/8-11-2011) Ινστιτούτο 
Γεωλογικών Μελετών στο Εθνικό Κέντρο Βιώσιμης και 
Αειφόρου Ανάπτυξης (ΕΚΒΑΑ), και ειδικότερα δύο (2) 
εργαζόμενοι ειδικότητας εργοδηγών χημικών, ένας (1) 
εργαζόμενος ειδικότητας βοηθού χημικού, τέσσερις (4) 
εργαζόμενοι ειδικότητας παρασκευαστών, δύο (2) ερ¬ 
γαζόμενοι ειδικότητας εργοδηγών μεταλλείων, ένας (1) 
εργαζόμενος ειδικότητας οδηγού Γ, δύο (2) εργαζόμενοι 
ειδικότητας εργατών γεωτρύπανων, ένας (1) εργαζόμενος 
ειδικότητας μηχανοτεχνίτη, τέσσερις (4) εργαζόμενοι ει¬ 
δικότητας διοικητικών-οικονομικών, ένας (1) εργαζόμενος 
ειδικότητας σχεδιαστή, ένας (1) εργαζόμενος ειδικότητας 
ηλεκτρολόγου εργοδηγού και ένας (1) εργαζόμενος ειδι¬ 
κότητας τεχνικού ηλεκτρονικών υπολογιστών. 

Ο αριθμός των παραπάνω εργαζομένων ανά κατηγο¬ 
ρία ΥΕ και ΔΕ καθορίζεται με απόφαση του Διοικητικού 
Συμβουλίου του ΕΚΒΑΑ. Με την ίδια απόφαση το Δι¬ 
οικητικό Συμβούλιο επιλέγει, για να παραμείνουν στην 
υπηρεσία, όσους έχουν την πιο μακρά προϋπηρεσία στις 
παραπάνω ειδικότητες. 

Η απόφαση του Διοικητικού Συμβουλίου εκδίδεται 
μέχρι τις 20.1.2012, διαφορετικά παύει να ισχύει η πα¬ 
ραπάνω εξαίρεση. 

12. Δαπάνες για υπηρεσίες ηλεκτρονικών επικοινωνι¬ 
ών και πληροφορικής, οι οποίες πιστοποιείται από την 
Κοινωνία της Πληροφορίας Α.Ε. ότι έχουν παρασχεθεί 
στους οικείους φορείς από την 1η Ιανουάριου 2010 μέχρι 
τη συμπλήρωση χρονικού διαστήματος έξι (6) μηνών από 
τη δημοσίευση της παρούσας πράξης σύμφωνα με τους 
όρους των συμβάσεων που αναφέρονται στο Παράρτη¬ 
μα I της υπ' αριθ. ΥΑΠ/Φ. 19. 6/Γ/61/394/2010 κοινής από¬ 
φασης των Υπουργών Εσωτερικών, Αποκέντρωσης και 
Ηλεκτρονικής Διακυβέρνησης, Οικονομικών, Εργασίας 
και Κοινωνικής Ασφάλισης και Δικαιοσύνης, Διαφάνει¬ 
ας και Ανθρωπίνων Δικαιωμάτων (Β' 1566), θεωρούνται 
νόμιμες υπό τις ακόλουθες προϋποθέσεις: 

α) Οι πάροχοι των υπηρεσιών να αποδεχτούν εκπτώ¬ 
σεις επί του συμβατικού ανταλλάγματος του έτους 
2009 ως εξής: Για το χρονικό διάστημα από 1.1.2010 
έως 30.6.2010 τις εκπτώσεις που αναφέρονται στα υπ’ 
αριθ. 453 και 454/3.2.2011 πρακτικά γνωμοδοτήσεως του 
Νομικού Συμβουλίου του Κράτους και για το χρονικό δι¬ 
άστημα από 1.7.2010 μέχρι τη συμπλήρωση έξι (6) μηνών 
από τη δημοσίευση της παρούσας πράξης την τελική 
μέση έκπτωση, η οποία θα συμφωνηθεί στο πλαίσιο της 
εξώδικης επίλυσης των διαφορών μεταξύ του Δημοσίου 
και των παροχών υπηρεσιών σύμφωνα με το άρθρο 2 
παρ. ζ του ν. 3086/2002 (Α' 324) και η οποία σε καμία 
περίπτωση δεν μπορεί να υπολείπεται ανά πάροχο υπη¬ 
ρεσιών της τελικής μέσης έκπτωσης που αναφέρεται 
στα ανωτέρω πρακτικά γνωμοδοτήσεως του Νομικού 
Συμβουλίου του Κράτους σε σχέση με το αντίστοιχο 
συμβατικό αντάλλαγμα του έτους 2009. 

β) Οι πάροχοι υπηρεσιών να αποδεχτούν πρακτικά 
γνωμοδοτήσεως που θα εκδοθούν από το Νομικό Συμ¬ 
βούλιο του Κράτους κατά την άνω διαδικασία του άρ¬ 
θρου 2 παρ. ζ του ν. 3086/2002 και παραιτηθούν από 
οποιαδήποτε άλλη αξίωση (συμπεριλαμβανομένων τό¬ 
κων υπερημερίας και εξόδων), δικόγραφο και δικαίω¬ 
μα. 

Εξουσιοδοτείται ο Υφυπουργός αρμόδιος για την Κοι¬ 
νωνία της Πληροφορίας Α.Ε. να προβεί σε κάθε ενέργεια 
που απαιτείται για την υλοποίηση των ανωτέρω και την 
καταβολή των σχετικών δαπανών στους παρόχους υπη¬ 
ρεσιών και να υπογράψει κάθε σχετικό έγγραφο, εντολή 
ή απόφαση, συμπεριλαμβανομένων των αιτημάτων για 
τη μεταφορά, διάθεση, αύξηση και δέσμευση πιστώσεων, 
καθώς και των πράξεων έγκρισης δαπανών και έκδοσης 
των σχετικών χρηματικών ενταλμάτων. 

13. Στην παράγραφο 2 του άρθρου 193 του ν.4001/2011 
(Α' 179), μετά τις λέξεις «του Υπουργείου Περιβάλλοντος, 
Ενέργειας και Κλιματικής Αλλαγής», τίθενται οι λέξεις 
«ή του Υπουργείου Ανάπτυξης, Ανταγωνιστικότητας και 
Ναυτιλίας.» 

Άρθρο 2 

Ρυθμίσεις επειγόντων θεμάτων 
Υπουργείου Εσωτερικών 

1. Με απόφαση των Υπουργών Εσωτερικών και Οικο¬ 
νομικών, οφειλές δήμων στο Ελληνικό Δημόσιο και τα 
ασφαλιστικά ταμεία, μετά των κάθε είδους προστίμων 
και προσαυξήσεων εκπρόθεσμης καταβολής τους, συμ¬ 
ψηφίζονται με τα συνολικά προβλεπόμενα στο άρθρο 
27 του ν.3756/2009 (Α' 53) έσοδα εκάστου, κατόπιν συ¬ 


γκέντρωσης στοιχείων βεβαιωτικών, ως προς το ύψος 
και το είδος των οφειλών κάθε δήμου, με μέριμνα της 
Διεύθυνσης Οικονομικών ΟΤΑ του Υπουργείου Εσωτε¬ 
ρικών. 

Κατά την πρώτη εφαρμογή της παρούσας, οφειλές 
ύψους μικρότερου ή ίσου των ανωτέρω συνολικών εσό¬ 
δων, συμψηφίζονται στο σύνολό τους και δεν υπόκεινται 
σε πρόστιμα ή προσαυξήσεις εκπρόθεσμης καταβολής 
για χρονική περίοδο μεταγενέστερη της θέσης σε ισχύ 
του παρόντος νόμου. Το τμήμα των εσόδων που απομέ¬ 
νει, ανεξαρτήτως του χρόνου που πρέπει να αποδοθεί 
στους δήμους, μπορεί να συμψηφίζεται και στο μέλλον 
με παρόμοιες οφειλές τους. Οφειλές που υπερβαίνουν 
το ύψος των εσόδων, συμψηφίζονται με αυτά στο σύ¬ 
νολό τους και το τμήμα των οφειλών που συμψηφίζεται 
δεν υπόκειται σε πρόστιμα ή προσαυξήσεις εκπρόθε¬ 
σμης καταβολής. 

Στις ανωτέρω οφειλές συμπεριλαμβάνονται και όσες 
έχουν υπαχθεί σε ρυθμίσεις τμηματικής καταβολής, 
μετά των προβλεπόμενων ευεργετημάτων και απαλ¬ 
λαγών, καθώς και οφειλές των δήμων που προέρχονται 
από τα νομικά τους πρόσωπα, δημοσίου και ιδιωτικού 
δικαίου. Μπορεί επίσης να συμψηφιστούν οφειλές για 
τις οποίες εκκρεμεί προσφυγή ή έφεση στα αρμόδια 
δικαστήρια, ή δεν έχει παρέλθει η προθεσμία άσκησής 
τους, κατόπιν προηγούμενης έγγραφης παραίτησης 
των ενδιαφερομένων από το ένδικο βοήθημα ή από το 
δικαίωμα άσκησης αυτού. Με απόφαση των Υπουργών 
Εσωτερικών, Οικονομικών και Εργασίας και Κοινωνικής 
Ασφάλισης μπορεί να καθορίζονται επιπλέον στοιχεία 
ως προς τη διαδικασία του συμψηφισμού των οφειλών, 
μεταξύ του Ελληνικού Δημοσίου, των δήμων και των 
ασφαλιστικών ταμείων, καθώς και κάθε άλλη αναγκαία 
λεπτομέρεια. 

2. Δήμοι και περιφέρειες, που έχουν προβεί, έπειτα 
από απόφαση του δημοτικού ή περιφερειακού συμβου¬ 
λίου τους, σε διακανονισμό των ληξιπροθέσμων οφει¬ 
λών τους προς ιδιώτες, εγγράφουν στον ετήσιο προϋ¬ 
πολογισμό τους, μόνο το μέρος της διακανονισθείσας 
οφειλής που αντιστοιχεί στο έτος που αναφέρεται ο 
προϋπολογισμός και όχι το σύνολό της. 

3. Το άρθρο 275 του ν.3852/2010 τροποποιείται και 
αντικαθίσταται ως εξής: «Οι δαπάνες των δήμων, των 
περιφερειών, των νομικών τους προσώπων δημοσίου 
δικαίου, καθώς και των κοινωφελών επιχειρήσεων, των 
επιχειρήσεων ύδρευσης αποχέτευσης και των δημο¬ 
τικών ανωνύμων εταιρειών του άρθρου 266 του Κ.Δ.Κ. 
ανεξαρτήτως πληθυσμού, εξαιρουμένων των σχολικών 
επιτροπών, υπάγονται στον προληπτικό έλεγχο του Ελε¬ 
γκτικού Συνεδρίου, σύμφωνα με τα προβλεπόμενα στις 
διατάξεις 1 έως 3 του άρθρου 169 του Κ.Δ.Κ.» 

4. Η διάρκεια του Προγράμματος «Θησέας» παρατεί- 
νεται ως την 31 Δεκεμβρίου 2012. 

5. Η περίπτωση ε) της παραγράφου 6 του άρθρου 12 
του ν. 4018/2011 (Α' 215) καταργείται. Η οριζόμενη στην 
παράγραφο 6 του άρθρου 267 του ν.3852/2010 προθε¬ 
σμία παρατείνεται ως την 30.9.2012. Η ίδια προθεσμία 
ισχύει και για τις περιφέρειες. 

6. α. Το πρόγραμμα «Βοήθεια στο Σπίτι» που, κατά τη 
δημοσίευση του παρόντος, υλοποιείται με την Πράξη 
«Εναρμόνιση οικογενειακής και επαγγελματικής ζωής 

μέσω παροχής κατ’ οίκον υπηρεσιών φροντίδας σε 
εξαρτώμενα μέλη των οικογενειών ανέργων και ανα¬ 
γνωρισμένα επαπειλούμενων με ανεργία εργαζομένων 
που ωφελούνται από ενεργητικές πολιτικές απασχό¬ 
λησης» στο πλαίσιο του Εθνικού Στρατηγικού Πλαισίου 
Αναφοράς για την Προγραμματική περίοδο 2007-2013» 
σύμφωνα με την υπ’ αριθ. 1.605/οικ.3.85/14.1.2011 (Β’ 17) 
κοινή απόφαση των Υπουργών Εσωτερικών, Αποκέντρω¬ 
σης και Ηλεκτρονικής Διακυβέρνησης-Οικονομίας, Αντα¬ 
γωνιστικότητας και Ναυτιλίας, Εργασίας και Κοινωνικής 
Ασφάλισης και Υγείας και Κοινωνικής Αλληλεγγύης, συ¬ 
νεχίζεται έως την 30.6.2012. 

β. Για τη συνέχιση του προγράμματος παρατείνονται 
οι συμβάσεις εργασίας ορισμένου χρόνου του προσωπι¬ 
κού των ΟΤΑ και νομικών τους προσώπων, που απασχο¬ 
λούνται στην υλοποίηση της παραπάνω Πράξης έως την 
30.6.2012. Οι παραπάνω συμβάσεις σε καμία περίπτωση 
δεν μετατρέπονται σε αορίστου χρόνου, κατά τη διά¬ 
ταξη της παρ.3 του άρθρου 21 του ν.2190/1994. 

γ. Με απόφαση του Υπουργού Εσωτερικών μπορεί 
να διατίθεται, από τους πόρους του άρθρου 259 του 
ν.3852/2010 (Α' 87), ποσό μέχρι τριανταπέντε εκατομ¬ 
μύρια ευρώ ετησίως, με σκοπό τη χρηματοδότηση του 
προγράμματος της υποπαραγράφου α της παρούσης 
παραγράφου ή άλλων πρωτοβουλιών για την παροχή 
υπηρεσιών κατ’ οίκον φροντίδας. 

7. Οι συμβάσεις που έχουν συνάψει οι περιφέρειες για 
την μεταφορά των μαθητών και παρατάθηκαν σύμφωνα 
με το άρθρο 70 του ν.4002/2011 (Α' 180) παρατείνονται 
έως την 28η Φεβρουάριου 2012. 

Άρθρο 3 

Ρυθμίσεις θεμάτων του Γενικού Λογιστηρίου του 
Κράτους, της Γενικής Γραμματείας Φορολογικών και 
Τελωνειακών Θεμάτων και του Ταμείου Αξιοποίησης 
Ιδιωτικής Περιουσίας του Δημοσίου 

1. Το τελευταίο εδάφιο του άρθρου 9 του ν.δ. 356/1974 
(Α' 90, ΚΕΔΕ), όπως αυτό προστέθηκε με την παράγρα¬ 
φο 9 του άρθρου 18 του ν.4002/2011 αντικαθίσταται από 
τότε που ίσχυσε ως εξής: 

«Με όμοια απόφαση καθορίζεται η ειδική διαδικασία 
ανάθεσης η οποία εφαρμόζεται κατ’ αποκλειστικότη¬ 
τα στις αναθέσεις αυτές, ο τρόπος της αμοιβής του 
αναδόχου , που μπορεί να συνδέεται κα με το τελικό 
αποτέλεσμα της έρευνας ή της είσπραξης, καθώς και 
κάθε άλλη αναγκαία λεπτομέρεια για την εφαρμογή 
του προηγούμενου εδαφίου.» 

2. Η παράγραφος 1 του άρθρου 16 του ν. 3943/2011 
(Α'66) αντικαθίσταται ως εξής: 

«1. Οι διατάξεις της παραγράφου 2 του άρθρου 9 του 
ν. 2579/1998 (Α' 31) και της παραγράφου 2 του άρθρου 27 
του ν. 2703/1999 (Α' 72) εξακολουθούν να εφαρμόζονται 
για μετοχές εισηγμένες στο Χρηματιστήριο Αθηνών 
(Χ.Α.) ή σε αλλοδαπό χρηματιστήριο ή σε άλλο διεθνώς 
αναγνωρισμένο χρηματιστηριακό θεσμό, κατά περίπτω¬ 
ση, οι οποίες έχουν αποκτηθεί μέχρι και την 31η Μαρτίου 
2012. Για τις πιο πάνω μετοχές που αποκτώνται από την 
1η Απριλίου 2012 και μετά έχουν εφαρμογή αποκλειστικά 
οι διατάξεις των παραγράφων 3 και 4 του άρθρου 38 
του Κ.Φ.Ε.». 


3. Το πρώτο εδάφιο της παραγράφου 3 του άρθρου 
38 του Κώδικα Φορολογίας Εισοδήματος (Κ.Φ.Ε.) που 
κυρώθηκε με το ν. 2238/1994 (Α' 151) αντικαθίσταται 
ως εξής: 

«3. Τα κέρδη τα οποία αποκτούν φυσικά πρόσωπα 
ή επιχειρήσεις που τηρούν βιβλία δεύτερης κατηγο¬ 
ρίας του Κ.Β.Σ. από την πώληση μετοχών εισηγμένων 
στο Χ.Α.. σε τιμή ανώτερη της τιμής απόκτησής τους, 
φορολογούνται με τις γενικές διατάξεις, όταν οι μετο¬ 
χές αυτές αποκτώνται με οποιονδήποτε τρόπο από 1η 
Απριλίου 2012 και μετά». 

4. Το πρώτο εδάφιο της παραγράφου 4 του άρθρου 
38 του Κ.Φ.Ε. αντικαθίσταται ως εξής: 

«4. Τα κέρδη από την πώληση μετοχών εισηγμένων 
στο Χ.Α. σε τιμή ανώτερη της τιμής απόκτησής τους, 
που αποκτούν επιχειρήσεις οποιοσδήποτε μορφής με 
βιβλία τρίτης κατηγορίας του Κ.Β.Σ. φορολογούνται με 
τις γενικές διατάξεις, όταν οι μετοχές αυτές αποκτώ¬ 
νται με οποιονδήποτε τρόπο από την 1η Απριλίου 2012 
και μετά». 

5. Η παράγραφος 5 του άρθρου 16 του ν. 3943/2011 
αντικαθίσταται ως εξής: 

«Οι διατάξεις των παραγράφων 1 και 2 του άρθρου 38 
του Κώδικα Φορολογίας Εισοδήματος εξακολουθούν να 
εφαρμόζονται για μετοχές εισηγμένες στο Χρηματιστή¬ 
ριο Αθηνών ή σε αλλοδαπό χρηματιστήριο και οι οποίες 
έχουν αποκτηθεί μέχρι και την 31η Μαρτίου 2012.» 

6. Η προθεσμία που παρέχεται με τις διατάξεις της 
περίπτωσης α' της παραγράφου 1 του άρθρου 18 του 
ν. 4002/2011 (Α’ 180) παρατείνεται έως τις 30 Δεκεμ¬ 
βρίου 2011. 

7. Στην παράγραφο 4 του άρθρου 48 του ν. 3842/2010 
(Α' 58) προστίθεται δεύτερο εδάφιο ως εξής: 

«Όταν ο πωλητής είναι φυσικό πρόσωπο το πιστοποιη¬ 
τικό της παραγράφου 1 απαιτείται για συμβολαιογραφι¬ 
κά έγγραφα που καταρτίζονται μετά την 1η Ιανουάριου 
2013.» 

8. Η προθεσμία που ορίζεται στο τελευταίο εδάφιο 
της παραγράφου 1 και 2 του άρθρου 10 του ν.2579/1998 
(Α’ 31), όπως αυτή ισχύει σήμερα, παρατείνεται έως την 
31η Δεκεμβρίου 2012 για τις περιπτώσεις γ', δ' και ε' 
της παραγράφου 1 και γ' και δ' της παραγράφου 2 του 
άρθρου 10 του ν.2579/1998. 

9. Στο τελευταίο εδάφιο της παραγράφου 12 του 
άρθρου πέμπτου του ν.3845/2010 (Α' 65), όπως αυτό 
προστέθηκε με την παράγραφο 6 του άρθρου 4 του 
ν.3899/2010 (Α' 212), αντί της ημερομηνίας «1.1.2012» τί¬ 
θεται η ημερομηνία «1.1.2013». 

10. Εγκρίνεται η ανάθεση, από 24.7.2011, διεθνών νομικών 
υποστηρικτικών υπηρεσιών από το δικηγορικό γραφείο 
«ΟΙθδΓγ ΘοΙΙΙίθό δίβθπ επά ΗαπιίΙΙοπ Ι_Ι_Ρ» και υπηρεσιών 
χρηματοοικονομικού συμβούλου από την εταιρεία «Ι_3Ζ3Γά 
Ργθγθ8 8Α8», προς τον Ο.Δ.ΔΗ.Χ. και το Ελληνικό Δημό¬ 
σιο, όπως οι υπηρεσίες αυτές εξειδικεύονται στην υπ’ 
αριθ.2/71421/0023/31.10.2011 απόφαση του Αναπληρωτή 
Υπουργού Οικονομικών (Β’ 2454) και με δαπάνη, όπως 
αυτή έχει εγκριθεί με την ίδια ως άνω απόφαση. 

Ομοίως εγκρίνεται η ανάθεση, από 1.1.2012, υπηρεσι¬ 
ών Αντιπροσώπων Ολοκλήρωσης Συναλλαγής (ΟΙοείηρ 
ΑροπΙδ) από τις Τράπεζες «Οβυίεοάθ Β3πΙ< ΑΘ» και 
«ΗοηρΙκοηρ βηά δάβηρίιβί ΒβηΙύηρ ΟοφθΓ3ΐίοη (Η8Β0)», 

προς τον ΟΔΔΗΧ και το Ελληνικό Δημόσιο, σύμφωνα με 
την απόφαση του Διοικητικού Συμβουλίου του Ο.Δ.ΔΗ. 
X., που περιλαμβάνεται στο υπ’ αριθ. 190/22.12.2011 πρα¬ 
κτικό συνεδριάσεώς του και με δαπάνη, όπως αυτή έχει 
εγκριθεί στο ως άνω πρακτικό. Στις ως άνω νομικές και 
χρηματοοικονομικές υπηρεσίες περιλαμβάνεται, εκτός 
από τη νομική και τεχνική υποστήριξη για την πραγμα¬ 
τοποίηση των από 21.7.2011 αποφάσεων της Συνόδου 
Κορυφής για το Ευρώ, και η νομική και τεχνική υπο¬ 
στήριξη του Ελληνικού Δημοσίου και του Ο.Δ.ΔΗ.Χ. επί 
κάθε θέματος σχετικού με την πραγματοποίηση των 
κατά την 26η Οκτωβρίου 2011 αποφάσεων της Συνόδου 
Κορυφής για το Ευρώ, που αφορούν στο πρόγραμμα 
δημοσιονομικής προσαρμογής της Ελλάδος, καθώς και 
κάθε τυχόν μεταγενέστερης σχετικής αποφάσεως. 

11. Στην παράγραφο 2 του άρθρου 9 του ν.3986/2011 
(Α’ 152) προστίθεται, από τότε που ίσχυσε ο ν.3986/2011, 
τελευταίο εδάφιο ως εξής: 

«Σε κάθε περίπτωση, αν η πρόσκληση εκδήλωσης εν¬ 
διαφέροντος έχει εκδοθεί από την Ειδική Γραμματεία 
Αναδιαρθρώσεων και Αποκρατικοποιήσεων, μπορεί μετά 
από αίτημα του Ταμείου, οι σχετικές διαδικασίες να 
συνεχίζονται και η σύμβαση να υπογράφεται, σύμφω¬ 
να με τις διατάξεις του ν.3049/2002, από την Δ.Ε.Α.Α. 
για λογαριασμό του Ταμείου, το οποίο από την υπο¬ 
γραφή της συμβάσεως αποκτά αυτοδίκαια και χωρίς 
άλλη διατύπωση τα δικαιώματα και υπεισέρχεται στις 
υποχρεώσεις αυτής.» 

Άρθρο 4 

Ρυθμίσεις επειγόντων θεμάτων 
Υπουργείου Περιβάλλοντος, Ενέργειας 
και Κλιματικής Αλλαγής 

1. α. Η προθεσμία υποβολής των δικαιολογητικών, που 
προβλέπονται στο πρώτο εδάφιο της παραγράφου 3 
του άρθρου 24 του ν. 4014/2011 (Α 209), παρατείνεται 
μέχρι την 28.2.2012. 

β. Η προθεσμία καταβολής της πρώτης δόσης του ενι¬ 
αίου ειδικού προστίμου του άρθρου 24 του ν. 4014/2011 
για όλες τις υποβαλλόμενες μέχρι 31.12.2011 αιτήσεις 
παρατείνεται μέχρι τις 31.1.2012. 

γ. Η προθεσμία καταβολής της πρώτης δόσης του ενι¬ 
αίου ειδικού προστίμου του άρθρου 24 του ν. 4014/2011 
για όλες τις υποβαλλόμενες μετά τις 31.12.2011 αιτή¬ 
σεις είναι ένας μήνας από την υποβολή τους. Για τις 
υποβαλλόμενες, από 1.12.2011 μέχρι 28.2.2012, αιτήσεις η 
προθεσμία του δευτέρου εδαφίου της παραγράφου 3 
του άρθρου 24 του ίδιου ως άνω νόμου παρατείνεται 
μέχρι την 30.5.2012. 

δ. Δικαιολογητικά, που έχουν υποβληθεί μετά τις 
30.11.2011 και μέχρι την έναρξη ισχύος του παρόντος 
θεωρούνται νομίμως υποβληθέντα. 

2. α. Η ισχύς των διατάξεων της παραγράφου 2 του 
άρθρου 8 του ν. 3899/2010, όπως τροποποιείται με την 
παράγραφο β' της παρούσης παραγράφου και της πα¬ 
ραγράφου 5 του άρθρου 30 του ν.3943/2011 παρατείνε- 
ται μέχρι το τέλος του 2012. 

β. Το στοιχείο (ε) της παραγράφου 2 του άρθρου 8 
του ν. 3899/2010 αντικαθίσταται ως εξής: 

«ε) Οι διατάξεις της παραγράφου αυτής εφαρμόζονται 
μετά από δέκα (10) ημέρες από την έκδοση της απόφα¬ 


σης της προηγούμενης περίπτωσης και για αυτοκίνητα 
που θα αποσυρθούν μέχρι 20.12.2012.» 

γ. Η παράγραφος 2 του άρθρου 20 του ν.4001/2011 
αντικαθίσταται ως εξής: 

«2. Οι διατάξεις της παρ. 2 του άρθρου 8 του ν. 3899/ 
2010 και της παρ. 5 του άρθρου 30 του ν. 3943/2011, 
εφαρμόζονται για αυτοκίνητα που θα τελωνισθούν και 
θα καταβάλουν τις οφειλόμενες φορολογικές επιβαρύν¬ 
σεις μέχρι και 31.12.2012.» 

3. Τα άρθρα 67 παράγραφος 4 και 97 παράγραφος 5 
του ν. 4001/2011 (Α' 179), όπως ισχύουν, καταργούνται. 

Άρθρο 5 

Ρυθμίσεις επειγόντων θεμάτων αρμοδιότητας 
του Υπουργείου Παιδείας, Δια Βίου Μάθησης 
και Θρησκευμάτων 

1. Στο δεύτερο εδάφιο της παραγράφου 12 του άρθρου 
16 του ν. 3848/2010, η χρονολογία «2011» αντικαθίσταται 
από τη χρονολογία «2012». 

2. Η θητεία των διορισμένων μελών των Περιφερει¬ 
ακών Υπηρεσιακών Συμβουλίων Πρωτοβάθμιας Εκπαί¬ 
δευσης (Π.Υ.Σ.Π.Ε.) και των Περιφερειακών Υπηρεσιακών 
Συμβουλίων Δευτεροβάθμιας Εκπαίδευσης (Π.Υ.Σ.Δ.Ε.) 
που έχουν συγκροτηθεί σύμφωνα με τις διατάξεις 
των παραγράφων 8, 9,10,11 και 12 του άρθρου 47 του 
ν. 3848/2010 (Α' 71) παρατείνεται μέχρι την 31.12.2012. 

3. α. Στο άρθρο 33 του ν. 3966/2011 (Α' 118) επέρχονται 
οι ακόλουθες τροποποιήσεις: 

αα) Στο πρώτο εδάφιο της παραγράφου 1, η φράση 
«Από 31.12.2011» αντικαθίσταται ως εξής: 

«Την 31.3.2012». 

ββ) Στην αρχή του πρώτου εδαφίου της παραγράφου 
3 προστίθεται η φράση «Από την 1.1.2012».'Υστερα από τα 
δύο πρώτα εδάφια της ίδιας παραγράφου προστίθεται 
εδάφιο ως εξής: «Με απόφαση του Υπουργού Παιδείας, 
Δια Βίου Μάθησης και Θρησκευμάτων, που εκδίδεται 
χωρίς γνώμη των υπηρεσιακών συμβουλίων κατά πα¬ 
ρέκκλιση των κείμενων διατάξεων, το μεταφερόμενο 
προσωπικό μπορεί να αποσπάται στον Ο.Ε.Δ.Β. έως την 
κατάργηση του Οργανισμού.» 

γγ) Η παράγραφος 4 αντικαθίσταται ως εξής: «4. Το 
χρονικό διάστημα που μεσολαβεί από τη μεταφορά 
σύμφωνα με το πρώτο εδάφιο της παραγράφου 3 έως 
τη δημοσίευση της απόφασης οριστικής μεταφοράς και 
την πράξη ανάληψης υπηρεσίας του προσωπικού που 
τακτοποιείται με τις διατάξεις της ίδιας παραγράφου, 
θεωρείται για κάθε συνέπεια ως χρόνος πραγματικής 
υπηρεσίας του προσωπικού αυτού στον φορέα στον 
οποίο μεταφέρεται.» 

δδ) Στο τέλος της παραγράφου 7 προστίθενται τα 
ακόλουθα: 

«, με εξαίρεση το προσωπικό το οποίο αποσπάται 
κατά τα οριζόμενα στην παράγραφο 3, το οποίο ύστερα 
από την κατάργηση του Ο.Ε.Δ.Β. και έως την οριστική 
μεταφορά του υπηρετεί στην Κεντρική Υπηρεσία του 
Υπουργείου Παιδείας, Δια Βίου Μάθησης και Θρησκευ¬ 
μάτων.» 

εε) Στην παράγραφο 16, η χρονολογία «2011» αντικα¬ 
θίσταται από τη χρονολογία «2012». 

β. Στην παράγραφο 3 του άρθρου 61 του ν. 3966/2011, 
η ημερομηνία «31.12.2011» αντικαθίσταται από την ημε¬ 
ρομηνία «31.3.2012». 

3. Η αναστολή ισχύος των διατάξεων του ν. 3653/2008 
(Α' 49) παρατείνεται από τη λήξη της κατά την 31.12.2011, 
σύμφωνα με τα οριζόμενα στο άρθρο 26 παρ. 3 του 
ν. 3879/2010, (Α' 21), έως την 31.12.2013. 

4. Οι εκπαιδευτικοί, που κατά την ημερομηνία δημο¬ 
σίευσης του ν. 4024/2011 (Α' 226) πληρούσαν τις προϋ¬ 
ποθέσεις επιλογής σε θέση στελέχους της εκπαίδευ¬ 
σης, σύμφωνα με τις διατάξεις του Β' Κεφαλαίου του 
ν. 3848/2010, διατηρούν το δικαίωμα υποβολής αίτησης 
υποψηφιότητας για την πλήρωση των θέσεων αυτών, 
για χρονικό διάστημα δύο (2) ετών από τη δημοσίευση 
του ν. 4024/2011, ανεξάρτητα από το βαθμό στον οποίον 
κατατάσσονται σύμφωνα με τις διατάξεις του άρθρου 
28 του ίδιου νόμου. 

Άρθρο 6 
Έναρξη Ισχύος 

Η ισχύς της παρούσας, η οποία θα κυρωθεί νομοθετι¬ 
κά κατά το άρθρο 44 παράγραφος 1 του Συντάγματος, 


αρχίζει από τη δημοσίευσή της στην Εφημερίδα της 
Κυβερνήσεως. 

Αθήνα, 31 Δεκεμβρίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΠΡΩΘΥΠΟΥΡΓΟΣ 

ΛΟΥΚΑΣ ΠΑΠΑΔΗΜΟΣ 

ΤΑ ΜΕΛΗ 

ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

ΘΕΟΔΩΡΟΣ ΠΑΓΚΑΛΟΣ, ΕΥΑΓΓΕΛΟΣ ΒΕΝΙΖΕΛΟΣ, ΔΗΜΗΤΡΙΟΣ ΡΕΠΠΑΣ, ΑΝΑΣΤΑ¬ 
ΣΙΟΣ ΓΙΑΝΝΙΤΣΗΣ, ΣΤΑΥΡΟΣ ΔΗΜΑΣ, ΔΗΜΗΤΡΙΟΣ ΑΒΡΑΜΟΠΟΥΛΟΣ, ΜΙΧΑΗΛ 
ΧΡΥΣΟΧΟΪΔΗΣ, ΓΕΩΡΓΙΟΣ ΠΑΠΑΚΩΝΣΤΑΝΤΙΝΟΥ, ΑΝΝΑ ΔΙΑΜΑΝΤΟΠΟΥΛΟΥ, 
ΜΑΥΡΟΥΔΗΣ ΒΟΡΙΔΗΣ, ΓΕΩΡΓΙΟΣ ΚΟΥΤΡΟΥΜΑΝΗΣ, ΑΝΔΡΕΑΣ ΛΟΒΕΡΔΟΣ, 
ΚΩΝΣΤΑΝΤΙΝΟΣ ΣΚΑΝΔΑΛΙΔΗΣ, ΜΙΛΤΙΑΔΗΣ ΠΑΠΑΪΩΑΝΝΟΥ, ΧΡΗΣΤΟΣ ΠΑΠΟΥ¬ 
ΤΣΗΣ, ΠΑΥΛΟΣ ΓΕΡΟΥΛΑΝΟΣ, ΓΕΩΡΓΙΟΣ ΣΤΑΥΡΟΠΟΥΛΟΣ, ΠΑΝΤΕΛΕΗΜΩΝ 
ΚΑΨΗΣ, ΦΩΤΕΙΝΗ ΓΕΝΝΗΜΑΤΑ, ΦΙΛΙΠΠΟΣ ΣΑΧΙΝΙΔΗΣ, ΠΑΝΤΕΛΗΣ ΟΙΚΟΝΟΜΟΥ, 
ΜΑΡΙΑ - ΕΛΙΖΑ ΞΕΝΟΓΙΑΝΝΑΚΟΠΟΥΛΟΥ, ΓΕΩΡΓΙΟΣ ΓΕΩΡΓΙΟΥ, ΣΩΚΡΑΤΗΣ ΞΥ- 
ΝΙΔΗΣ, ΝΙΚΟΛΑΟΣ ΣΗΦΟΥΝΑΚΗΣ, ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορψή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. _ 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8 , τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - θ-πΐ3ΪΙ: ννβόπ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 




















